# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyd-bwyllgorau Corfforedig – ymgynghoriad ar reoliadau cyffredinol drafft** |
| **DYDDIAD** | **28 Mawrth 2022** |
| **GAN** | **Rebecca Evans AS, y Gweinidog Cyllid a Llywodraeth Leol**  |

Fel rhan o'r dull graddol o sefydlu'r fframwaith deddfwriaethol y bydd Cyd-bwyllgorau Corfforedig yn gweithredu oddi mewn iddo, rwy'n bwriadu lansio ymgynghoriad ar y set sylweddol derfynol o reoliadau cyffredinol – **Rheoliadau Cyd-bwyllgorau Corfforedig (Cyffredinol) (Rhif 2) (Cymru) 2022.**

Mae'r ymgynghoriad technegol wyth wythnos ar y rheoliadau cyffredinol drafft yn adeiladu ar yr ymgynghoriad cynhwysfawr a gynhaliwyd ym mis Hydref 2020, a oedd yn ystyried y dull cyffredinol o ddatblygu'r fframwaith deddfwriaethol ar gyfer Cyd-bwyllgorau Corfforedig, yr ymgynghoriad ar Reoliadau drafft Cyd-bwyllgorau Corfforedig (Cyffredinol) (Rhif 2) Cymru ym mis Gorffennaf 2021 ac yn fwy diweddar Rheoliadau Cyd-bwyllgorau Corfforedig (Cyffredinol) (Cymru) 2022 ym mis Tachwedd 2021.

Mae'r ymgynghoriad hwn yn ceisio barn ar gam nesaf y dull o ddatblygu fframwaith deddfwriaethol ehangach y Cyd-bwyllgorau Corfforedig ac ar gymhwyso elfennau penodol o'r fframwaith hwnnw. Yn benodol, bydd y rheoliadau drafft yn darparu ar gyfer:

* cymhwyso trefn perfformiad a llywodraethiant llywodraeth leol i Gyd-bwyllgorau
* trosolwg a chraffu ar Gyd-bwyllgorau
* ei gwneud yn ofynnol i Gyd-bwyllgorau fabwysiadu rheolau sefydlog gweithdrefnol penodol
* nifer fach o newidiadau canlyniadol ac amrywiol eraill i'r ddeddfwriaeth bresennol

Bydd y rheoliadau'n ddarostyngedig i'r weithdrefn gadarnhaol ddrafft a chânt eu hystyried gan y Senedd yn yr haf.

Efallai y bydd gofyn gosod rheoliadau a gorchmynion ategol/annibynnol eraill ochr yn ochr â'r rheoliadau mwy cyffredinol, neu ar ôl i'r diwygiadau o fewn y rheoliadau cyffredinol gychwyn, er mwyn darparu'n llawn y sail ddeddfwriaethol sy'n ofynnol ar gyfer Cyd-bwyllgorau Corfforedig, ond bydd y rhain yn cael eu cadw i'r lleiafswm.

Mae'r dogfennau ymgynghori ar gael drwy'r dolenni canlynol, [Rheoliadau Cyd-bwyllgorau Corfforedig (Cyffredinol) (Rhif 2) (Cymru) 2022 | LLYW.CYMRU](https://eur01.safelinks.protection.outlook.com/?url=https%3A%2F%2Fllyw.cymru%2Frheoliadau-cyd-bwyllgorau-corfforedig-cyffredinol-rhif-2-cymru-2022&data=04%7C01%7CLisa.Hughes%40gov.wales%7C09aa2480879f46e695f008da0d906be8%7Ca2cc36c592804ae78887d06dab89216b%7C0%7C0%7C637837211168004491%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=VoSu%2BDYWbas%2FL8tKohUkdv0FSf2vZmurDMd3FX67FeY%3D&reserved=0)